Diari Oficial de la Generalitat Valenciana


Sumari del DOGV 9241, del 23-12-2021 (2021/12298)

RESOLUCIÓ de 25 de novembre de 2021, de Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2021 (16.20.003/21).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12079


Data del document
:   25-11-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 25 de novembre de 2021, de Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2021 (16.20.003/21). [2021/12300]  
La Direcció General de l'Institut Valencià de la Joventut ha plantejat la necessitat de modificar la dotació del capítol VII del seu pressupost tant d'ingressos com de despeses; concretament, augmentar-la en 120.000,00 euros.  
Aquest augment és possible per la generació de crèdits plantejada amb motiu de la transferència realitzada per la Conselleria, a la qual està adscrit aquest organisme, destinada a finançar diversos projectes assignats a l'IVAJ, a l'empara del Decret llei 1/2009, de 20 de febrer, del Consell, pel qual es constitueixen i doten tres plans especials de suport destinats a l'impuls dels sectors productius, l'ocupació i la inversió productiva en municipis, i s'aproven crèdits extraordinaris per a atendre el seu finançament i a la Resolució d'autorització de projectes, de data 20 de desembre de 2017, del conseller d'Hisenda i Model Econòmic, per la qual es va resoldre autoritzar el finançament del Projecte rehabilitació i reforma de local per a Casal Jove del Grau de Gandia, a càrrec del Pla de suport a la inversió productiva en municipis de la Comunitat Valenciana (PIP).  
Concretament aquest projecte es finançava a càrrec de l'aplicació pressupostària 60.70.60.248.28.7 PM XM003. L'import finançable d'aquest projecte ascendia a 120.000,00 euros i d'acord amb aquesta resolució, la Vicepresidència i Conselleria d'Igualtat i Polítiques Inclusives. IVAJ.GVA.JOVE, era la competent per raó de la matèria.  
El Decret llei 3/2016, de 27 de maig, del Consell, va regular el procediment de liquidació del Pla de suport a la inversió productiva en municipis de la Comunitat Valenciana i fixava el 30 de juny de 2019 com a data de finalització de tots els projectes del pla, si bé després de l'última modificació d'aquest per l'article 63 de la Llei 9/2019, de 23 de desembre, de mesures fiscals, de gestió administrativa i financera i d'organització de la Generalitat, la data en què les inversions hauran de quedar degudament acreditades i presentades en la conselleria competent per raó de la matèria, la corresponent acta de recepció s'amplia fins al 31 de desembre de 2021.  
  
Aquest projecte no figura en el pressupost de l'Institut Valencià de la Joventut per a 2021 ni en els romanents incorporats anualment per aquest organisme, derivats del Pla especial de suport a la inversió productiva en municipis de la Comunitat Valenciana.  
D'acord amb l'article 50.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, podran donar lloc a generacions els ingressos imputats al pressupost en el mateix exercici a conseqüència de:[...]  
b) Aportacions de l'Administració de la Generalitat als organismes autònoms o a les entitats amb pressupost limitatiu, així com dels diferents subjectes que conformen el seu sector públic instrumental a l'Administració de la Generalitat, altres organismes autònoms o entitats amb pressupost limitatiu per a finançar totalment o conjuntament despeses que per la seua naturalesa estiguen compreses en els fins o objectius assignats a aquests.»  
D'acord amb el que s'estableix en el 26.1.b, en relació amb l'article 24.b i e, de la Llei 4/2020, de 30 de desembre, de pressupostos de la Generalitat per a l'exercici 2021, que atorga la competència per a autoritzar aquestes modificacions de crèdit a la persona responsable de la conselleria a la qual està adscrit l'organisme, en aquest cas, Vicepresidència i Conselleria d'Igualtat i Polítiques Inclusives, resolc:  
  
  
Autoritzar la generació de crèdits en el pressupost de l'Institut Valencià de la Joventut per a l'exercici 2021, segons el següent detall:  
  
1. Augment en el pressupost d'ingressos de l'IVAJ en l'aplicació 73936, «De la conselleria a la qual està adscrit», per import de 120.000,00 euros.  
  
2. Augment en el pressupost de despeses de l'IVAJ en l'aplicació 16.00236.IVAJ G7 «Transferències de capital» per import de 120.000,00 euros i variació de la línia de subvenció S0000078 «Execució Pla inversió productiva (PIP)» amb les següents dades:  
  
CODI LÍNIA: S0000078 DENOMINACIÓ: execució  
 Pla inversió productiva (PIP) CAP: 7  
IMPORT: 524.744,73 - BENEFICIARIS PREVISTOS: ajuntaments amb competència en l'execució del PIP  
REGULACIÓ:  
  
Nominativa DESCRIPCIÓ I FINALITAT: finançament dels projectes aprovats a l'empara del Decret llei 1/2009 del Consell, la competència del qual en la seua execució correspon als municipis  
  
  
  
ANNEX:  
  
Ajuntaments Import  
GANDIA 120.000,00  
XERACO 404.744,73  
  
  
  
València, 25 de novembre de 2021.- La vicepresidenta i consellera d'Igualtat i Polítiques Inclusives i presidenta de l'Institut Valencià de la Joventut: Mónica Oltra Jarque.